Μελέτη των πεποιθήσεων και των πρακτικών των εκπαιδευτικών για την αξιοποίηση των Τεχνολογιών της Πληροφορίας και των Επικοινωνιών στη διδασκαλία των Φυσικών Επιστημών
Creators: name: Μαυροειδή, Ελένη Νικολάου
Publisher: name: Aristotle University of Thessaloniki
Year: 2015
Subjects: Πεποιθήσεις εκπαιδευτικών
Τεχνολογίες της Πληροφορίας και των Επικοινωνιών
Φυσικές Επιστήμες-διδασκαλία
Teacher's Beliefs
Information And Communication Technologies
Science-Teaching

description: Η επίδραση των πεποιθήσεων και της γνώσης των εκπαιδευτικών στη διδακτική πράξη απασχολεί την εκπαιδευτική έρευνα τα τελευταία χρόνια. Στην παρούσα εργασία εξετάζονται οι πεποιθήσεις. Ο σκοπός της έρευνας περιλαμβάνει την εξέταση της σχέσης ανάμεσα στις πεποιθήσεις και τις διδακτικές πρακτικές. Οι πρακτικές αυτές εφαρμόζονται κατά τη διδασκαλία της φυσικής με τη χρήση της ψηφιακής τεχνολογίας. Η έρευνα είναι ποιοτική και αποτελεί μελέτες πολλαπλών περιπτώσεων. Το δείγμα αποτελείται από έμπειρους εκπαιδευτικούς της πρωτοβάθμιας εκπαίδευσης. Οι εκπαιδευτικοί αυτοί κάνουν εκτεταμένη χρήση της ψηφιακής τεχνολογίας κατά τη διδασκαλία τους. Όλοι τους έχουν επιμορφωθεί στην ενσωμάτωση των Τεχνολογιών της Πληροφορίας και των Επικοινωνιών (ΤΠΕ) στη διδακτική πράξη. Ως ερευνητικά εργαλεία αξιοποιήθηκαν οι συνεντεύξεις και οι παρατηρήσεις των διδασκαλιών των εν λόγω δασκάλων. Τα δεδομένα από τις παρατηρήσεις και τις συνεντεύξεις αναλύθηκαν με βάση το πλαίσιο που προτείνεται από την παρούσα έρευνα. Αποτελεί συνδυασμό των κατηγοριοποιήσεων των πεποιθήσεων και των πρακτικών των Tsai (2002), Dancy και Henderson (2005), και Ertmer et al. (2001). Με αυτό τον συνδυασμό το πλαίσιο ανάλυσης αποτελείται από πεποιθήσεις και πρακτικές σχετικές με τη διδασκαλία και τη μάθηση των Φυσικών Επιστημών με την χρήση της ψηφιακής τεχνολογίας. Τα αποτελέσματα έδειξαν ότι δεν υπάρχει ταύτιση των πεποιθήσεων και των πρακτικών των εκπαιδευτικών. Αναδείχθηκε ότι το κύριο εμπόδιο της εφαρμογής των πεποιθήσεων στη διδακτική πράξη είναι οι ανεπαρκείς υποδομές και ο ελλιπής εξοπλισμός. Βέβαια η έρευνα έχει περιορισμούς ως προς το δείγμα και τον αριθμό των παρατηρήσεων που υλοποιήθηκαν. Ωστόσο υπήρξε στόχος να διερευνηθεί εξαρχής η συνάφεια ανάμεσα στις πεποιθήσεις και τις πρακτικές. Η γενίκευση σε μεγαλύτερο ποσοστό εκπαιδευτικών δεν θα εξυπηρετούσε αυτό τον σκοπό.
description: Recently the effect of teachers’ beliefs and knowledge in teaching has been under investigation. The aim of this study is the examination of teachers’ beliefs and the relationship among beliefs and teaching practices. These practices are applied in the teaching of science using digital technology. This research is qualitative and is characterized as a multi-case study. The sample consists of experienced primary teachers that use digital technology during their teaching extensively. All of them have been trained in the integration of Information and Communication Technologies (ICT) in the teaching practice. The research methods are interviews and observations of the teachers’ lessons. The data derived from the observations and the interviews were analyzed according the framework suggested by this research. It consists of beliefs and practices as categorized by Tsai (2002), Dancy and Henderson (2005) and Ertmer et al. (2001). This combination results in the construction of a framework consisted with beliefs and practices regarding the teaching and learning of science with the use of digital technology. Results showed that there is absence of consistency among teachers’ beliefs and practices. The inconsistency is caused by barriers in the integration of technology, which are the inadequate equipment and infrastructure. This research is constrained by limitations regarding the sample and the number of observations. However the main aim is the exploration of the relationship between beliefs and practices. The generalization of the results with the use of a wider sample would mot serve this aim.